Euarchonta Euarchonta huwa klad ta' mammiferi plaċentati li jiġbor fiħ it-tupaji (skandentji), il-kolugi (dermopteri) u x-xadini (primati). It-terminu jew kelma Euarchonta dehret u ġiet użata għall-ewwel darba fil-letteratura xjentifika fl-1999, meta evidenza molekulari ssuġġerit li l-klad ta' l-Archonta li kien grupp ibbażat fuq il-morfoloġija kellu jkun immodifikat u jiġi eskluż minnhu l-ordni Chiroptera (il-friefett il-lejl. Il-klad Euarchonta il-llum il-ġurnata qiegħed ikklasifikat, fil-klassi Mammalia, fis-sottoklassi Theria, fl-infraklassi Eutheria u fis-superordni Euarchontoglires. Euarchonta jiġbor fiħ 4 ordnijiet Dermoptera Plesiadapiformes, Primates u Scandentia u flimkien ma' klad ieħor 'l hekk imsejjaħ Glires jiffurmaw is-superordni Euarchontoglires. Uħud mill-interpretazzjonijiet tad-dati molekulari jaqgħdu jew jillinkjaw id-Dermoptera mal-Plesiadapiformes u l-Primates fi klad magħruf bħala l-Primatomorpha. Il-Primatomorpha u l-iScandentia f' dan il-każ jiġu klassifikati bħala kladi aħwa.